[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.6.2007

COM(2007) 339 végleges

Javaslat

A TANÁCS HATÁROZATA

a Közösségnek az Energiaközösség Miniszteri Tanácsában az Energiaközösség 2007-es költségvetésével kapcsolatban kialakított álláspontjáról

(előterjesztő: a Bizottság)

INDOKOLÁS

2007. június 29-én kerül sor az Energiaközösség Miniszteri Tanácsának második ülésére.

Az Energiaközösség Miniszteri Tanácsának el kell fogadnia az Energiaközösség zavartalan munkáját és működését biztosító költségvetést. Az Energiaközösséget létrehozó szerződés 88. cikkének értelmében az Energiaközösség költségvetési kérdéseit érintő eljárási aktusokat az Európai Bizottság készíti elő és nyújtja be. Az Energiaközösség költségvetését az Energiaközösséget létrehozó szerződés részes feleinek hozzájárulásaiból kell finanszírozni, e felek egyike az Európai Közösség.

2006 novemberében az Energiaközösség Miniszteri Tanácsának ülésén a Bizottság 2,45 millió eurós teljes költségvetési javaslatot terjesztett elő 2007-re, melyből – a javaslat szerint – 2,4 millió eurót a Bizottság fedezett volna. Az Energiaközösség igényeinek részletes elemzését követően azonban a javasolt költségvetési összeg 2,032 millió euróra csökkent.

A költségvetés finanszírozása az alábbi technika szerint történik:

A Bizottság és az Osztrák Köztársaság Gazdasági és Munkaügyi Szövetségi Minisztériuma egy támogatási szerződés részes felei, amely jelenleg az Energiaközösség – az osztrák jog szerint – társulásnak minősülő ideiglenes titkárságának tevékenységét finanszírozza, különös tekintettel a titkárság végleges megszervezésére. Az Energiaközösség maga nem tagja ennek a társulásnak. A CARDS alapokból finanszírozott támogatási szerződés 2007. június 30-án lejár. Az Osztrák Köztársaság kormánya és az Energiaközösség 2007. május 29-én székhely-megállapodást írtak alá a titkárság jogállásáról, amelyet követően 2007. július 1-jétől a titkárság nemzetközi szervezetnek fog minősülni. Ezért a 2007-es év átmeneti időszak az Energiaközösség számára, amely során titkársága áttér a teljes értékű működésre. Attól kezdődően, hogy a titkárság 2007. július 1-jei hatállyal – a fent említettek szerint az osztrák törvényekkel összhangban – „nemzetközi szervezet” jogállásra tett szert, az Energiaközösség csak közvetlenül maga lehet átvevője a kifizetett hozzájárulásoknak.

A fenti technikának megfelelően az alább javasolt költségvetés két szakaszból áll:

1. szakasz: 2007. január 1. és 2007 június 30. között: A költségeket az Európai Bizottság és az osztrák minisztérium fedezi az érvényes támogatási szerződés alapján. A költségvetés ezen részét 100 %-os mértékben a támogatási szerződés részes felei finanszírozzák.

2. szakasz: 2007. július 1. és 2007. december 12. között: A költségeket az Energiaközösség létrehozásáról szóló szerződés 73. cikkében előírtak szerint az Energiaközösség szerződő feleinek releváns hozzájárulásai finanszírozzák, amelyekből az Európai Közösség 98,1%-ban részesedik.

Mivel az Energiaközösség Miniszteri Tanácsának 2007. június 29-i ülésén jóvá kell hagyni a költségvetést, célszerű lenne, ha a Miniszteri Tanács elfogadná a mellékelt javaslatot, mely üdvözli a költségvetést, a közösséget pedig állásfoglalásra kéri fel.

Javaslat:

A TANÁCS HATÁROZATA

a Közösségnek az Energiaközösség Miniszteri Tanácsában az Energiaközösség 2007-es költségvetésével kapcsolatban kialakított álláspontjáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 300. cikke (2) bekezdésének második albekezdésére,

tekintettel a Bizottság javaslatára,

mivel:

(1) Az Európai Közösség az Energiaközösség létrehozásáról szóló szerződés részes fele; az Energiaközösség létrehozásáról szóló szerződés 74. és 88. cikke előírja, hogy az Energiaközösség költségvetését a Bizottság javaslatára az Energiaközösség Miniszteri Tanácsa fogadja el eljárási jogi aktus keretében;

(2) Az Európai Bizottság és az Osztrák Köztársaság Gazdasági és Munkaügyi Szövetségi Minisztériuma egy támogatási szerződés részes felei, amely jelenleg az Energiaközösség – az osztrák törvényekkel összhangban – társulásnak minősülő ideiglenes titkárságának tevékenységét finanszírozza, különös tekintettel a titkárság végleges megszervezésére. Az Energiaközösség maga nem tagja ennek a társulásnak. A CARDS alapokból finanszírozott támogatási szerződés 2007. június 30-án lejár. Az Osztrák Köztársaság kormánya és az Energiaközösség 2007. május 29-én székhely-megállapodást írtak alá a titkárság jogállásáról, amelyet követően 2007. július 1-jétől a titkárság nemzetközi szervezetnek fog minősülni. Ezért a 2007-es év átmeneti időszak az Energiaközösség számára, amely során titkársága áttér a teljes értékű működésre. Attól kezdődően, hogy a titkárság 2007. július 1-jei hatállyal – a fent említettek szerint az osztrák joggal összhangban – „nemzetközi szervezet” jogállásra tett szert, az Energiaközösség csak közvetlenül maga lehet átvevője a kifizetett hozzájárulásoknak

(3) A fenti technikának megfelelően az alább javasolt, 2007-es évre szóló költségvetés két szakaszból áll:

- 1. szakasz: 2007. január 1. és 2007 június 30. között: A költségeket az Európai Bizottság és az Osztrák Köztársaság Gazdasági és Munkaügyi Szövetségi Minisztériuma fedezi az érvényes támogatási szerződés alapján. A költségvetésnek ezt a részét 100 %-os mértékben a támogatási szerződés részes felei finanszírozzák.

- 2. szakasz: 2007. július 1. és 2007. december 12. között: a költségeket az Energiaközösség létrehozásáról szóló szerződés 73. cikkében előírtak szerint az Energiaközösség szerződő feleinek releváns hozzájárulásai finanszírozzák, amelyekből az Európai Közösség 98,1%-ban részesedik.

A KÖVETKEZŐKÉPPEN HATÁROZOTT:

1. cikk

Az Európai Közösségnek az Energiaközösség Miniszteri Tanácsában az Energiaközösség 2007-es költségvetésével kapcsolatban elfogadandó álláspontját a II., III., és IV. mellékletben megfogalmazott 2007-es energiaközösségi költségvetés elfogadásáról szóló, mellékelt eljárási jogi aktus-tervezetben (I. melléklet) meghatározottak tükrözik.

Kelt Brüsszelben,

a Tanács részéről

az elnök

I. MELLÉKLET

Tervezet

AZ ENERGIAKÖZÖSSÉG MINISZTERI TANÁCSÁNAK ELJÁRÁSI JOGI AKTUSA

2006/07/MC-EnC: Miniszteri tanácsi határozat (ÉÉÉÉ. hónap. NN) az Energiaközösség 2007-es költségvetésének elfogadásáról

Az Energiaközösség Miniszteri Tanácsa,

tekintettel az Energiaközösséget létrehozó szerződésre és különösen annak 74. cikkére,

tekintettel az Energiaközösséget létrehozó szerződés 88. cikkére,

mivel:

1. A 2007-es év átmeneti időszakot jelent az Energiaközösség finanszírozási feltételeiben, mivel az Energiaközösség titkárságának jogállása és működése az Osztrák Köztársaság jogszabályai szerint csak az Osztrák Köztársasággal kötött 2007. május 29-i székhely-megállapodás 2007. július 1-jei hatálybalépésével válik hivatalossá.

2. Az Energiaközösség tevékenységét és ideiglenes titkárságát jelenleg 100%-os mértékben a Bizottság és az Osztrák Köztársaság Gazdasági és Munkaügyi Szövetségi Minisztériuma által kötött támogatási megállapodás keretében finanszírozzák. Az említett támogatási megállapodás 2007. június 30-ával lejár.

3. A 2007-es év második felére vonatkozóan az Energiaközösség létrehozásáról szóló szerződés részes feleinek hozzájárulásai a szerződés 73. cikkének előírásai szerint alakulnak.

4. Az Energiaközösség létrehozásáról szóló szerződés 88. cikkével összhangban az Európai Bizottság előterjeszti az e határozat 1. mellékletében meghatározott részletes költségvetési javaslatot. A fenti finanszírozási technikának megfelelően a 2007-es évi költségvetés két szakaszból áll:

5. 1. szakasz: A 2007. január 1. és 2007 június 30. között: a költségeket az Európai Bizottság és az Osztrák Köztársaság Gazdasági és Munkaügyi Szövetségi Minisztériuma fedezi az érvényben lévő támogatási szerződés alapján. A költségvetésnek ezt a részét 100 %-os mértékben a támogatási szerződés részes felei finanszírozzák.

6. 2. szakasz: 2007. július 1. és 2007. december 12. között: a költségeket a Szerződés 73. cikkével összhangban az Energiaközösséget létrehozó szerződés részes feleinek releváns hozzájárulásai finanszírozzák.

A KÖVETKEZŐKÉPPEN HATÁROZOTT:

1. cikk

Az Energiaközösség 2007-es naptári évre szóló, az 1. mellékletben foglalt költségvetését a Tanács elfogadja.

2. cikk

Az 1. cikkben említett költségvetés 1. szakasza által érintett időszakban az Energiaközösség ideiglenes titkársága mindaddig folytatja ideiglenes szabályainak és eljárásainak alkalmazását azon pénzeszközök felhasználásával kapcsolatban, amelyeket az Európai Bizottság és Osztrák Köztársaság Gazdasági és Munkaügyi Szövetségi Minisztériuma bocsátott rendelkezésre, amíg az Energiaközösség költségvetésének megállapítási, végrehajtási, valamint auditálási és ellenőrzési eljárásai alkalmazandók.

Az 1. cikkben említett költségvetés 2. szakasza által érintett időszakban az Energiaközösség költségvetésének megállapítási, végrehajtási, valamint auditálási és ellenőrzési eljárásait az Energiaközösség titkársága végzi.

3. cikk

Ezen eljárási jogi aktus végrehajtásáért az Energiaközösség titkárságának igazgatója felel.

4. cikk

E határozat címzettjei az Energiaközösséget létrehozó szerződés részes felei és intézményei.

5. cikk

Az Energiaközösség titkárságának igazgatója ezt a határozatot és mellékleteit a határozat elfogadását követő hét napon belül az Energiaközösséget létrehozó szerződés részes feleinek és intézményeinek rendelkezésére bocsátja.

Kelt …, …-án/én

…………………..

a Miniszteri Tanács részéről

II. MELLÉKLET

Áttekintés

Energiaközösség

2007-es költségvetés

Háttér

A javasolt költségvetés két szakaszból áll:

- 1. szakasz: A 2007. január 1. és 2007 június 30. között: a költségeket az Európai Bizottság és az Osztrák Köztársaság Gazdasági és Munkaügyi Szövetségi Minisztériuma fedezi az érvényben lévő támogatási szerződés keretében. A költségvetésnek ezt a részét 100 %-os mértékben a támogatási szerződés részes felei finanszírozzák.

- 2. szakasz: 2007. július 1. és 2007. december 12. között: a költségeket a Szerződés 73. cikkével összhangban az Energiaközösséget létrehozó szerződés részes feleinek releváns hozzájárulásai finanszírozzák.

1. szakasz:

Az Energiaközösség a 2007. január 1-jétől 2007. június 30-ig tartó időszakra szóló költségvetésére vonatkozó, benyújtott adatlap összhangban van a támogatási szerződés III. mellékletét képező adatlappal (hivatkozás: 100-231).

2. szakasz:

Az Energiaközösség a 2007. július 1-jétől 2007. december 31-ig tartó időszakra szóló költségvetésére vonatkozó, benyújtott adatlap összhangban van az Energiaközösséget létrehozó szerződés 74. cikkével. A 2007-es évre vonatkozóan benyújtott költségvetési tervezet humán erőforrással kapcsolatos előirányzatairól általában egyeztetés folyt az Európai Bizottsággal; ezen előirányzatok alapját külső (Ausztriában székhellyel rendelkező egyéb nemzetközi szervezetek, pl. NAÜ, OPEC, ENSZ, ICMPD) és belső teljesítmény-értékelések (a Bizottság főigazgatóságainak „csoport” szintjét vették figyelembe, lásd az Európai Közösségek Tisztviselőinek Személyzeti Szabályzata, 66. cikk) képezik.

Az Energiaközösség 2007-es költségvetése: részösszegek

A 2,032 millió eurós 2007-es költségvetési összeg eltér attól az eredetileg 2,450 millió eurós bizottsági költségvetés-javaslattól, amelyben az Energiaközösség Miniszteri Tanácsa 2006. november 17-én megállapodott.

A 2,032 millió eurós 2007-es teljes költségvetés – a benyújtott adatlappal megegyezően – az alábbi részösszegekre tagolódik:

- Humán erőforrások részösszeg: 858 372 EUR

- Utazás részösszeg: 48 958 EUR

- Felszerelés és ellátás részösszeg: 41 605 EUR

- Iroda részösszeg: 187 030 EUR

- Egyéb költségek és szolgáltatások részösszeg: 896 765 EUR

Az Energiaközösség 2007-es költségvetése: intézményi kiadások megoszlása

Az Energiaközösség létrehozásáról szóló szerződés 74. cikkének előírásainak megfelelően a benyújtott 2007-es költségvetés a szerződés keretében létrehozott intézmények kiadásait is tartalmazza. Általánosságban az Energiaközösség 2007-es évre benyújtott teljes költségvetése intézményi megoszlás tekintetében az alábbiak szerint alakul:

- Miniszteri Tanács: 49 000 EUR

- Állandó magas szintű munkacsoport: 40 619 EUR

- Az Energiaközösség szabályozó testülete: 248 712 EUR

- Athéni fórum: 23 533 EUR

- Gázipari fórum: 29 650 EUR

- Az Energiaközösség titkársága: 1 641 215 EUR

Következtetés

A 2007-es költségvetési évre előirányzott összes költség: 2,032 millió EUR.

Ebből 788 630 eurót 100%-os mértékben az Európai Bizottság és az osztrák minisztérium közötti 100 321. számú támogatási szerződés alapján rendelkezésre bocsátott eszközök fedezik, míg 1 244 100 eurót az Energiaközösséget létrehozó szerződés részes feleinek releváns hozzájárulásai.

III. MELLÉKLET Az Energiaközösség titkárságának javasolt szervezeti ábrája

[pic]

MELLÉKLET IV: Az Energiaközösség 2007. évi költségvetésének bontása

[pic]

[pic]

[pic]

[pic]

[pic]

[pic]

[pic]

[pic]